Dihlatse di Lokiša Letamo Leo le Nago le Mengwaga e 60 le Dirilwe Kua Warwick, New York
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Go ya ka Dinaga
Dihlatse di Lokiša Letamo Leo le Nago le Mengwaga e 60 le Dirilwe Kua Warwick
NEW YORK—Dihlatse tša Jehofa di feditše go aga ntlokgolo ya tšona e mpsha kua Warwick, New York, ka August 2016. Ge Dihlatse di be di dutše di aga moago wa tšona, di ile tša tsošološa Letamo la Blue Lake di thušwa ke khamphani ya SUEZ Water New York Inc.
Jeffrey Hutchinson, yoo ka nako yeo e bego e le molaodi wa Phaka ya Sterling Forest State o hlalositše gore: “Go be go le molaleng gore letamo le le be le dutla, gomme ge le be le ka phatloga, go be go tla ba le mathata a magolo kudu. Dintlo ka moka tša tikologong ya Woodlands, goba bontši bja tšona, di be di tla gogolwa ke meetse.”
Robert R. Werner, e lego mopresidente wa Mokgatlo wa Beng ba Dintlo tša The Woodlands wa Tuxedo o re: “Ke bona gabotse gore ge nkabe Dihlatse tša Jehofa di se thuše, letamo le le be le ka se lokišwe go fihlela le phatloga. Ge nkabe le phatloge, mohlomongwe batho ba be ba tla hwa gomme dintlo tša senyega.”
Letamo la Blue Lake, leo le dirilwego ka 1956, le ka bohlabela bja letsha leo gomme mathomong le be le na le dikarolo tše pedi, karolo ya mathomo e kgolo e be e se ya dirwa ka khonkhoriti gomme ya bobedi e dirilwe ka khonkhoriti. Le gona, ka tlase ga letsha leo go ile gwa tsenywa phaephe ya go fokotša meetse ge go na le maemo a tšhoganyetšo.
Morena Hutchinson ge a bolela ka pono ya gagwe ka Dihlatse le ka modiro wa tšona wa go aga letamo le o itše: “Lena Dihlatse le dira modiro o mobotse kudu setšhabeng e bile le thuša moo le ka kgonago gona. Modiro wa lena wa go aga ke wa maemo a godimo e bile ga le senye tikologo.”
Go tsenywa tšhipi ya go swara ditšhila ka tlase ga letamo, yeo e tlago go thuša go thibela ditšhila gore di se ke tša thiba phaephe ya go ntšha meetse.
Bašomi ba Watchtower ba godiša tsela e kgolo ya go ntšha meetse. Meetse ao a tšwago ka Letamong la Blue Lake a elela ka tseleng e kgolo gomme a theogela molapong wo o lego kgauswi.
Go tlošwa mmu wo o tlwaelegilego gomme go tsenywa wo o kgethegilego wo o dirišetšwago go aga matamo. Go be go nyakega mmu o kgethegilego wa dikhubiki mithara tše e ka bago tše 19 000 gore o kgone go tiiša letamo leo.
Sehlopha sa go hlokomela lebala se ile sa tšhela mmu o mongwe gomme sa bjala bjang go thuša go dira gore letamo le swane le tikologo yeo le lego go yona.
Dikgatišo tše di Lego Gona